GLOW พุ่งกว่า 3% สวนภาวะตลาดฯ ลุ้นเข้า SET50 รอบใหม่ ฟากโบรกฯแนะ “ซื้อเก็งกำไร”
GLOW พุ่งกว่า 3% สวนภาวะตลาดฯ ลุ้นเข้า SET50 รอบใหม่ ฟากโบรกฯแนะ "ซื้อเก็งกำไร" ล่าสุด ณ เวลา 10.24 น. อยู่ที่ระดับ 86.50 บาท เพิ่มขึ้น 2.75 บาท หรือ 3.28% สูงสุดที่ระดับ 86.75 บาท ต่ำสุดที่ระดับ 85 บาท ด้วยมูลค่าซื้อขาย 508.59 ล้านบาท
14 มิ.ย. 2561

ผู้สื่อข่าวรายงานว่า ราคาหุ้นบริษัท โกลว์ พลังงาน จำกัด (มหาชน) หรือ GLOW ณ เวลา 10.24 น. อยู่ที่ระดับ 86.50 บาท เพิ่มขึ้น 2.75 บาท หรือ 3.28% สูงสุดที่ระดับ 86.75 บาท ต่ำสุดที่ระดับ 85 บาท ด้วยมูลค่าซื้อขาย 508.59 ล้านบาท

ทั้งนี้ ราคาหุ้น GLOW ปรับตัวขึ้นแรงสวนภาวะตลาดหุ้นไทยที่ปรับตัวลดลงอย่างหนัก
ด้านนักวิเคราะห์ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ฯแนะ “ซื้อเก็งกำไร” เนื่องจากคาดการณ์ว่า GLOW จะถูกเลือกเข้าไปในการคำนวณ SET50 รอบใหม่ที่จะใช้สำหรับงวดเดือนก.ค.-ธ.ค. ปีนี้ ซึ่งจะมีการประกาศในกลางเดือนนี้ (คาดว่าวันที่ 15 มิ.ย.)